  Анжелика Тихонова корреспондент Удмуртиысь куасэн бызьылӥсь Константин Главатских Россилэн Кубокез понна ӵошатсконлэн люкетаз скиатлонын кыкетӥ инты басьтӥз. Со сярысь ивортэ Россилэн куасэн бызьылонъя федерациезлэн пресс-службаез. Ӵошатсконъёс Сыктывкарын (Комиын) ортчизы. Спортсменмы вормисьлэсь, Тюменьысь Денис Спицовлэсь, 0,6 секундлы гинэ бере кылиз. Куинетӥ луиз Мордовия но Пермь улосвыл понна бызьылӥсь Рауль Шаккирзянов. Ӵошатсконын Удмуртилэсь данзэ озьы ик утизы Николай Хохряков (со 5-тӥ инты басьтӥз), Ильшат Нигматуллин, Дмитрий Япаров, Равиль Валиахметов, Кирилл Вичужанин но Ильназ Закиров (соос дас устоосыз пӧлы ӧз шеде). Тегъёс: Спорт Ижкар Удмуртия Россия куасэнбызьылон  